भूषण ने माया से ली 10 हजार वर्ग मीटर जमीन!  
शांति भूषण और उनके बेटे जयंत भूषण पर नोएडा में मायावती सरकार से 10 हज़ार वर्ग मीटर ज़मीन लेने का आरोप लगा है।
सीडी विवाद के बाद लोकपाल बिल की ड्राफ्टिंग कमेटी में शामिल सिविल सोसायटी के सदस्य शांति भूषण के परिवार पर नया आरोप लगा है। शांति भूषण और उनके बेटे जयंत भूषण पर नोएडा में मायावती सरकार से 10 हज़ार वर्ग मीटर ज़मीन लेने का आरोप लगा है।   शांति भूषण ने पिछले हफ्ते अपनी संपत्ति का जो ऐलान किया था उसमें भी इस ज़मीन का ज़िक्र था। इंडियन एक्सप्रेस में छपी ख़बर के मुताबिक मायावती सरकार की तरफ़ से जयंत भूषण को फार्महाउस के लिए ज़मीन दी गई थी। जयंत भूषण ने मूर्तियों वाले पार्क के मामले में मायावती सरकार की ओर से केस लड़ा था हालांकि जयंत भूषण ने इन आरोपों को खारिज किया है। जयंत भूषण ने आरोपों को आधारहीन बताते हुए कहा है कि ये केस उन्होंने पब्लिक डोमेन के तहत देखा था।